[Μια μάνα μια καλή μαμά]
μια μάνα μια καλή μαμά απ’ τις καλές τις μάνες
                                         απ’ τις καλές τις μάνες
είχε ένα γιόκα όμορφο
είχε ένα  γιόκα όμορφο πολύ τον αγαπούσε
                                      πολύ τον αγαπούσε
τον έλουζε τον χτένιζε
τον έλουζε τον χτένιζε και στο σχολειό τον στέλνει
                                     και στο σχολειό τον στέλνει.
Το καλαμάρι ξέχασε
το καλαμάρι ξέχασε γύρισε να το πάρει
                                 γύρισε να το πάρει
βλέπει τη μάνα τ’ πο’ ’παιζε
βλέπει τη μάνα τ’ πο’ ’παιζε με δυο με τρεις Εβραίοι
                                               με δυο με τρεις Εβραίοι.
Τι είδαν τα ματάκια μου
τι είδαν τα ματάκια μου θε να τα μαρτυρήσω
                                       θε να τα μαρτυρήσω.
Τι είδες βρε παλιόπαιδο
τι είδες βρε παλιόπαιδο και τι θα μαρτυρήσεις
                                       και τι θα μαρτυρήσεις.
Απ’ τα μαλλιά το άρπαξε
απ’ τα μαλλιά το άρπαξε και στο παχνί το βάζει
                                        και στο παχνί το βάζει
και σαν αρνί το έσφαξε
και σαν αρνί το έσφαξε και στο ταψί το βάζει
                                       και στο ταψί το βάζει.
Να και ο άντρας έρχεται
να και ο άντρας έρχεται με τ’ άλογο καβάλα
                                       με τ’ άλογο καβάλα.
Γυναίκα πού είναι το παιδί
γυναίκα πού είναι το παιδί πού είναι ο Κωσταντίνος
                                           πού είναι ο Κωσταντίνος.
Τον έλουσα τον χτένισα
τον έλουσα τον χτένισα και στο σχολειό τον ’στείλα
                                       και στο σχολείο τον ’στείλα.
Δίνει βιτσιά το άλογο
δίνει βιτσιά το άλογο πηγαίνει στη δασκάλα
                                   πηγαίνει στη δασκάλα.
Δασκάλα πού είναι το παιδί
δασκάλα πού είναι το παιδί πού είναι ο Κωσταντίνος
                                             πού είναι ο Κωσταντίνος.
Έχω τρεις μέρες να τον δω
έχω τρεις μέρες να τον δω και τρεις να τον διαβάσω
                                           και τρεις να τον διαβάσω
και άλλες τρεις αν δεν τον δω 
και άλλες τρεις αν δε τον δω θα τον εχαιρετήσω
                                               θα τον εχαιρετήσω.
Βιτσιά δίνει το άλογο
βιτσιά δίνει το άλογο πηγαίνει στη γυναίκα
                                   πηγαίνει στη γυναίκα.
Γυναίκα πού είναι το παιδί
γυναίκα πού είναι το παιδί πού είναι ο Κωσταντίνος
                                          [πού είναι ο Κωσταντίνος.]
Κάτσε να φας κάτσε να πιεις
κάτσε να φας κάτσε να πιεις κι ο Κωσταντίνος θά ’ρθει
                                               κι ο Κωστανίνος θά ’ρθει.
Ακούς τι λέει το ταψί
ακούς τι λέει το ταψί τι λέει το τσανάκι
                                   τι λέει το τσανάκι.
Αν είσαι σκύλος φάγε με
αν είσαι σκύλος φάγε με σκυλί κατάρισέ με
                                         σκυλί κατάρισέ με
κι αν είσαι ο μπαμπάκας μου
κι αν είσαι ο μπαμπάκας μου σκύψε και φίλησέ με
                                               σκύψε και φίλησέ με.
Απ’ τα μαλλιά την άρπαξε
απ’ τα μαλλιά την άρπαξε στο μύλο την πηγαίνει
                                          στο μύλο την πηγαίνει.
Άλεσε μύλο μ’ άλεσε
άλεσε μύλο μ’ άλεσε της σκύλας το κεφάλι
                                   της σκύλας το κεφάλι
για να τ’ ακούσει ο ντουνιάς
για να τ’ ακούσει ο ντουνιάς άλλος να μην το κάνει
                                               άλλος να μην το κάνει.

Μια μάνα μια καλή μάνα απ’ τις καλές τις μάνες
είχε ένα  γιόκα όμορφο πολύ τον αγαπούσε
τον έλουζε τον χτένιζε και στο σχολειό τον στέλνει
Το καλαμάρι ξέχασε γύρισε να το πάρει
βλέπει τη μάνα τ’ πο’ ’παιζε με δυο με τρεις Εβραίοι.
Τι είδαν τα ματάκια μου θε να τα μαρτυρήσω.
Τι είδες βρε παλιόπαιδο και τι θα ματρυρήσεις.
Απ’ τα μαλλιά το άρπαξε και στο παχνί το βάζει
και σαν αρνί το έσφαξε και στο ταψί το βάζει.
Να και ο άντρας έρχεται με τ’ άλογο καβάλα.
Γυναίκα πού είναι το παιδί πού είναι ο Κωσταντίνος.
Τον έλουσα τον χτένισα και στο σχολειό τον ’στείλα.
Δίνει βιτσιά το άλογο πηγαίνει στη δασκάλα.
Δασκάλα πού είναι το παιδί πού είναι ο Κωσταντίνος.
Έχω τρεις μέρες να τον δω και τρεις να τον διαβάσω
και άλλες τρεις αν δε τον δω θα τον εχαιρετήσω.
Βιτσιά δίνει το άλογο πηγαίνει στη γυναίκα.
Γυναίκα πού είναι το παιδί πού είναι ο Κωσταντίνος.
Κάτσε να φας κάτσε να πιεις κι ο Κωσταντίνος θα ’ρθει
Ακούς τι λέει το ταψί τι λέει το τσανάκι
Αν είσαι σκύλος φάγε με σκυλί κατάρισέ με
κι αν είσαι ο μπαμπάκας μου σκύψε και φίλησέ με.
Απ’ τα μαλλιά την άρπαξε στο μύλο την πηγαίνει.
Άλεσε μύλο μ’ άλεσε της σκύλας το κεφάλι
για να τ’ ακούσει ο ντουνιάς άλλος να μην το κάνει.